**«ЭКСПО-2017» халықаралық көрмесіне арналған**

**облыстық экологиялық олимпиада**

2017 жылы 29-30 наурыз күндері, Ақмола облысы білім басқармасының жанындағы облыстық балалар мен жасөспірімдер туризмі, өлкетану және экология орталығы және экология және орманшаруашылық колледжі бірлесіп облыстық экологиялық олимпиадасын өткізді. Жас ұрпақтың энергия тұтынудың мәдениетін, энергетикалық ресурстарына, экологияға, болашақ энергетикаға қамқор қатынасын дамыту мен жоғарлату мақсатында болды.

Бурабай ауданы Қатаркөл «Звездный» БСОқызметкерлеріне де алғысымыз шексіз. Олимпиадаға түрлі мектептерден келіп қатысты. Облыстық экологиялық олимпиадаға Шортанды ауданы Бектау орта мектебінен 10 «А» Азимбаева Арайлым қатысып, III орынды иеленді. Олимпиада өте жоғарғы деңгейде өтті. Біздің де және қатысушылардың алары да, қосары да мол болды. Осындай қызықты іс-шаралар ,олимпиадалар жиі өткізіліп, тәжирбелер алмасып тұрсақ дейміз.

**«ЭКСПО-2017»** халықаралық көрмесі аясында жалпы білім беру мектептерінің 2-11 сынып оқушыларына арналған облыстық экологиялық олимпиадасы қызықты , көңілді ,тартымды өтіп ,ойға түйгеніміз бен өзімізге аларымыз өте көп болды. Қатысушылар өте белсенді болды. Еліміздің бүгіні мен ертеңін әлемге паш ететін осынды білімді де алғыр, зерек, отанын, елін, жерін халқын сүйетін, оны қастерлейтін ұл, қыздарымызға толағай табыс, шығармашылық жеңіс тілеймін. Ақмола облысы білім басқармасының жанындағы облыстық балалар мен жасөспірімдер туризмі, өлкетану және экология орталығының әдіскері **Жұлдыз Илюбаева** сізге алғысымыз шексіз. Жұмысыңыздан шығармашылық табыс, отбасыңызға амандық, жемісті де, жеңісті күндеріңіз көп болсын.

Отанымыз тыныш, еліміз аман, көк туымыз көгінен желбірей берсін!

Ақмола облысы Шортанды ауданы

Бектау орта мектебінің

Биология пәні мұғалімі

Асқап Рапиза